करीब दो साल पहले टाटा स्टील ने झारखंड राज्य क्रिकेट एसोसिएशन (जेएससीए) को यह प्रस्ताव दिया था कि अगर वह सहयोग करे तो कीनन को अपग्रेड कर इसे अंतरराष्ट्रीय मैच के लिए तैयार किया जा सकता है। तत्कालीन अध्यक्ष अमिताभ चौधरी व सचिव राजेश वर्मा की टाटा स्टील के प्रतिनिधि सुनील भास्करन से भी बात हुई थी। सबलीज का तकनीकी पेंच फंसने के कारण पूर्व में बात आगे नहीं बढ़ पाई थी। यह पहला मौका नहीं है, जब अमिताभ चौधरी ने कीनन स्टेडियम को पुनर्जीवित कहने की बात कही है। पहले भी अमिताभ चौधरी कीनन में अंतरराष्ट्रीय मैच कराने का वादा कर चुके हैं। 2002 से पहले झारखंड राज्य क्रिकेट एसोसिएशन (पूर्ववर्ती बिहार क्रिकेट एसोसिएशन) का अध्यक्ष टाटा स्टील का कोई अधिकारी ही मनोनीत होता था।